ไทยสมายล์ ขาดทุนยับ
ผู้สื่อข่าวรายงานจากบริษัท ไทยสมายล์แอร์เวย์ จำกัด ผู้ดำเนินธุรกิจสายการบินไทยสมายล์ แจ้งถึงผลการดำเนินงานของบริษัทประจำปี 60 ว่าบริษัทมีรายได้รวมจำนวน 10,182 ล้านบาท เพิ่มขึ้นจากปีก่อน 2,651 ล้านบาท ส่วนรายจ่ายรวมมีจำนวน 11,808 ล้านบาท เพิ่มขึ้นจากปีก่อนหน้า 2,248 ล้านบาท ส่งผลให้บริษัทมีผลขาดทุนสุทธิ 1,626 ล้านบาท ขาดทุนลดลง 455 ล้านบาท ทั้งนี้ ณ วันที่ 31 ธ.ค.60 บริษัทมีสินทรัพย์รวมทั้งสิ้น 5,722 ล้านบาท เพิ่มขึ้นจากปีก่อน 1,288 ล้านบาท ส่วนหนี้สินรวม 10,063 ล้านบาท เพิ่มขึ้น 2,914 ล้านบาท,นายฉัตรชัย ปานอยู่ รักษาการประธานเจ้าหน้าที่บริหาร สายการบินไทยสมายล์ เปิดเผยว่า ปี 60 ไทยสมายล์มีผลประกอบการขาดทุนเนื่องจากราคาจำหน่ายตั๋วโดยสารของไทยสมายล์ปรับลดลง เนื่องจากมีการแข่งขันด้านราคารุนแรงจากสายการบินต้นทุนต่ำ ทำให้เป้ารายได้จากการขายตั๋วโดยสารไม่เป็นไปตามเป้า รวมทั้งยังมีปัจจัยเรื่องของราคาน้ำมันที่ปรับเพิ่ม ส่วนผลประกอบการในช่วงไตรมาสที่ 1 ของปี 61 นั้นเดิมคาดว่าจะหยุดขาดทุนได้ แต่ตัวเลขที่ออกมาพบว่าบริษัทยังขาดทุนอยู่ สาเหตุเนื่องจากราคาน้ำมันปรับสูงขึ้น ขณะที่อัตราบรรทุกผู้โดยสารเฉลี่ยอยู่ที่ 80% โดยในปี 60 ขาดทุน 1,626 ล้านบาท ส่วนปีนี้คาดว่าแนวโน้มจะดีขึ้น เพราะราคาน้ำมันเริ่มปรับลดลง ทั้งนี้มั่นใจว่าปี 61 จะพลิกกลับมาทำกำไร นอกจากนั้นมีแผนที่จะเปิดจุดบินเพิ่มอีก 1 จุดในตลาดอินเดีย.
ผู้สื่อข่าวรายงานจากบริษัท ไทยสมายล์แอร์เวย์ จำกัด ผู้ดำเนินธุรกิจสายการบินไทยสมายล์ แจ้งถึงผลการดำเนินงานของบริษัทประจำปี 60 ว่าบริษัทมีรายได้รวมจำนวน 10,182 ล้านบาท เพิ่มขึ้นจากปีก่อน
สายการบินไทยสมายล์,ไทยสมายล์,ไทยสมายล์ขาดทุน,ฉัตรชัย ปานอยู่,สายการบินต้นทุนต่ำ,ข่าวทั่วไป